स्पीकर की गरिमा को ठेस पहुंचा रहे हैं भाजपा के प्रवक्ता: आजाद
एलजी की बात माने केंद्र सरकार: आप
डीडीसीएमामले में संसद में सोनिया गांधी के इशारे पर बोलकर भाजपा की बेइज्जती करवाने के मामले में सोमवार को भाजपा के सांसद कीर्ति आजाद ने प्रेस कांफ्रेंस कर अपनी सफाई दी और पार्टी के साथ डीडीसीए मामले में जांच को लेकर भी सीबीआई पर भी निशाना साधा।
आजाद ने कहा हमें बदनाम करने के लिए भाजपा के प्रवक्ता और चापलूसों की टोली संसद और स्पीकर के गरिमा को ठेस पहुंचा रही है। भाजपा के उन प्रवक्ताओं, जो चैनल पर आकर हमें बदनाम कर रहे हैं वो इतना जानने की कोशिश करें, अवश्य करें कि लोकसभा के प्रक्रिया संचालन अधिनियम 350 के तहत अध्यक्ष के आज्ञा के बिना कोई भी सदस्य नहीं बोल सकता है। यह हमें बदनाम करने की ही साजिश नहीं बरण संसद के विशेषाधिकार का भी हनन है।
आप ने पूछे
पांच सवाल
{क्याकेंद्रीय वित्त मंत्री 14 साल तक डीडीसीए के कर्ता-धर्ता नहीं थे
{क्या डीडीसीए की अंदरूनी जांच रिपोर्ट में भ्रष्टाचार का जिक्र नहीं था
{क्या डीडीसीए की एजीएम मीटिंग में जेटली ने नहीं कहा था कि हम अपने सहयोगी का बचाव जरूर करेंगे
{क्या केंद्रीय वित्त मंत्री को डीडीसीए मामले में चेतन सांघी जांच रिपोर्ट का मैनडेट नहीं मालूम है
{क्या उन्हें मालूम नहीं है कि यह जांच कार्य केंद्र के कहने पर ही कर रहे हैं
सरकार के दबाव में सीबीआई
आजादने कहा कि सीबीआई भ्रष्टाचार के आरोप में रेड कर प्रमाण के लिए फाइलों को जब्त करने बजाय उन्हें नोटिस देकर सबूत नष्ट करने के लिए सरकार के दवाब में अवसर दे रही है। उन्होंने कहा कि मैं 2009 से डीडीसीए में हुई भ्रष्टाचार की शिकायत कर रहा हूं, जांच कर रहा हूं। इस मामले में सीबीआई डीडीसीए पर एफआईआर दर्ज कर जांच करनी चाहिए। मैं अपनी जांच कर सीबीआई को रिपोर्ट दे चुका और अगर कंही मेरी जांच में कमी है तो सीबीआई हमें बताए या सीबीआई हमसे जांच करना सीख लें। उन्होंने कहा कि डीडीसीए में अनेको कंपनियों को एक ही काम के लाखों का भुगतान किया, जिन कंपनियों की कोई अता-पता ही नहीं है। इस मामले में मैं 2009 से डीडीसीए के सदस्यों और एनसीटी के क्रिकेट के चेयरमैन बिशन सिंह वेदी को कई बार शिकायत कर चुका हूं। बेदी ने भी समय 2 पर तत्कालीन डीडीसीए के चेयरमैन को इस बारे में सूचना दी है,पर उन्होंने इस करोड़ों के घपला करने वालो के विरुद्ध कोई कार्रवाई नहीं की। उन्होंने कहा कि 23 अक्टूबर से अभी तक सीबीआई डीडीसीए को चार नोटिस भेज चुकी है, पर डीडीसीए के कानों पर जू तक नहीं रेकी है। सीबीआई को डीडीसीए ने कोई जबाव नहीं दिया है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva